》则驳斥其说法。其文曰：“按仲哀之崩，天下无主，皇后奉遗腹，以号令四海，称为胎中之帝。然应神既生，宜立为天子，而立为太子，名实不正。皇后疑乎即真矣。后世徒见其迹，遂列皇统世次，大失旧史之旨。《古事记》历叙帝王治天下，宜以应神接仲哀之后，不数皇后。至于《日本纪》，则特书曰摄政元年，其义亦严矣。且女主即真，如推古、持统，皆称天皇，而皇后则否。其后议定追谥，亦曰神功皇后，而不奉天皇之号。由是观之，其不宜列于帝纪审矣。虽然，仲哀、应神之际，皇后称制，实行天子之事，故今不没其实，备后举动于二帝本纪，而不别作皇后纪。”